הארי וילסון

הארי וילסון (באנגלית: Harry Wilson; נולד ב-22 במרץ 1997) הוא כדורגלן ולשי, המשחק בעמדת הקיצוני בפולהאם ובנבחרת ווילס.

== קריירת מועדונים ==
=== ליברפול ===
וילסון נולד ברקסהאם, ווילס. הוא חתם לראשונה בליברפול כשחקן בקבוצת הילדים - U9. בגיל 15 הפך לשחקן קבוע בסגל האקדמיה של ליברפול. במהלך עונת 2012/13, הופיע וילסון מספר פעמים עם ליברפול- U18 והיה שחקן קבוע ב- U16. בתחילת העונה שלאחר מכן, נעשה וילסון לשחקן סגל קבוע ב-U18.<ref></ref>

ביולי 2014 חתם וילסון על חוזהו המקצועי הראשון עם המועדון. הוא התמודד בליגת האלופות לנוער לעונת 2014/15 בה ליברפול הגיעה ל-16 האחרונות, ואף כבש שער ניצחון בדקה ה-88 בניצחון הביתי 2–3 על ריאל מדריד ב-22 באוקטובר 2014.

ב-11 ביולי 2015, וילסון זומן לראשונה לסגל הקבוצה הבוגרת של המועדון לקראת סבב המשחקים שלהם בתאילנד, אוסטרליה ומלזיה במשחקי טרום העונה.<ref></ref>

ב-26 באוגוסט 2015, עבר וילסון לקרו אלכסנדרה בהשאלה לארבעה חודשים.<ref></ref> הוא ערך את הופעת הבכורה שלו נגד מילוול כשעלה כמחליף בדקה ה-67.

ב-28 ביולי 2016, חתם וילסון על חוזה חדש בליברפול,<ref></ref> כמו כן מונה לקפטן קבוצת הנוער של המועדון. הוא ערך את הופעת הבכורה הראשונה שלו בקבוצה הבוגרת ב-18 בינואר 2017, בתיקו 0:0 עם פלימות' ארגייל, במסגרת גביע הליגה כשהחליף את פיליפה קוטיניו בדקה ה-65.<ref></ref>

וילסון נבחר לשחקן השנה של שחקני האקדמיה בליברפול לעונת 2017/18.<ref></ref>

=== הול סיטי ===
ב-31 בינואר 2018, וילסון חתם על עסקה חדשה עם ליברפול והושאל להול סיטי עד סוף העונה. ב-3 בפברואר ערך את הופעת הבכורה שלו כשעלה מהספסל בדקה ה-69 בהפסד 1–2 לפרסטון נורת' אנד.<ref></ref>

את שערו הראשון בקבוצה והראשון בקבוצה בוגרת, כבש בהופעתו השנייה שבוע לאחר מכן בניצחון 0–2 על נוטינגהאם פורסט. בחודש שלאחר מכן הוא כבש שני שערים ורשם שני בישולים ועזר להול להתרחק מאזור הירידה וזכה בפרס שחקן החודש של המועדון עבור חודש מרץ.<ref></ref> הוא גם זכה בפרס שחקן החודש של הצ'מפיונשיפ עבור חודש אפריל.<ref></ref> סך הכל הבקיע וילסון שבעה שערים ב-13 הופעות ליגה עבור הול במהלך תקופת ההלוואה שלו.<ref></ref>

=== דרבי קאונטי ===
ב-10 ביולי 2018 חתם וילסון על חוזה חדש לחמש שנים בליברפול.<ref></ref> שבוע לאחר מכן, הצטרף לדרבי קאונטי בהלוואה לעונה אחת בה שיחק תחת פרנק למפארד .<ref></ref>

ב-3 באוגוסט, במשחק הראשון של העונה, ערך את הופעת הבכורה במועדון, בניצחון קבוצתו 1–2 על רדינג. ב־22 בספטמבר, כבש שער בכורה בניצחון 1–3 על ברנטפורד. שלושה ימים לאחר מכן, הוא עשה את אותו הדבר עם בעיטה חופשית מ-30 מטר בסיבוב השלישי של גביע הליגה מול מנצ'סטר יונייטד וכבש גם בניצחון בדו-קרב הפנדלים 8–7 לאחר תיקו 2-2 בתום הזמן החוקי.<ref></ref>

=== בורנמות' ===
ב-6 באוגוסט 2019, הצטרף לראשונה למועדון מהפרמייר ליג כשהושאל לעונה אחת לבורנמות'.<ref></ref> ב-17 באוגוסט 2019, בהופעתו הראשונה בפרמייר ליג עבור בורנמות', הוא הבקיע את שער הבכורה שלו בפרמייר ליג ובקריירה בכלל, נגד אסטון וילה בניצחון החוץ 1–2. בסיום עונת 2019/2020 ירד ליגה עם בורנמות'.

=== קארדיף סיטי ===
ב-16 באוקטובר 2020 הצטרף וילסון לקארדיף סיטי מהצ'מפיונשיפ בהשאלה לעונה אחת.<ref></ref> הוא ערך את הופעת הבכורה שלו במועדון ב-18 באוקטובר כמחליף במחצית הראשונה בניצחון 1–0 על פרסטון נורת' אנד, לפני שכבש את שערו הראשון בתיקו 1–1 נגד קבוצתו לשעבר, בורנמות' שלושה ימים לאחר מכן.

=== פולהאם ===
ב-24 ביולי 2021 חתם וילסון לחמש שנים בפולהאם.<ref></ref> הוא כבש את שער הבכורה שלו ב-8 באוגוסט בתיקו 1-1 נגד מידלסברו. הוא סיים את העונה עם 10 שערים ועלה יחד עם הקבוצה לפרמייר ליג.

== קריירה בינלאומית ==
ב-11 באוקטובר 2013, לאחר שייצג את נבחרת ווילס עד גיל 17, הרשים וילסון את מאמן הנבחרת הבוגרת, כריס קולמן וקיבל זימון בכורה לנבחרת הבוגרת כבר בגיל 16 לקראת המשחק נגד מקדוניה הצפונית, אך לא שותף. ארבעה ימים לאחר מכן ערך וילסון את הופעת הבכורה במדים הלאומיים כשנכנס כמחליף בדקה ה-87 מול בלגיה. לאחר הופעה זו הפך לשחקן הצעיר ביותר ששיחק במדים הלאומיים בנבחרת ווילס ושבר את השיא הקודם שהיה שייך לגארת' בייל כשעקף אותו ב-108 ימים. הוא גם הפך לבינלאומי הצעיר ביותר של ליברפול בגיל 16 שנים ו-207 ימים, כשהוא מקדים את השיא הקודם של ראהים סטרלינג שייצג את אנגליה לראשונה בנובמבר 2012, בגיל 17 ו-342 ימים. מאמנו שיבח אותו ואמר: "כעת טעמנו מעט ממנו, ווילס תהנה ממנו בעתיד לפחות במשך 10 או 15 השנים הבאות". סבו מצד אימו של וילסון, פיטר אדוארדס, הרוויח כ־125,000 ליש"ט לאחר שהניח הימור של 50 ליש"ט וויליאם היל על נכדו שיהפוך לכדורגלן בינלאומי כשהארי היה בן 18 חודשים בלבד.

וילסון נכלל בסגל ווילס בגביע סין במרץ 2018. כשהוא פותח לראשונה בהרכב הנבחרת הלאומית מול המארחת סין, הוא הבקיע את שערו הראשון במשחק זה בניצחון 0–6, המשחק שוחק ביום הולדתו ה -21. לאחר הטורניר, מאמן הנבחרת, ראיין גיגס, שחקנה לשעבר של מנצ'סטר יונייטד התבדח ואמר: "חשבתי לקנוס אותו אחרי שכבש שער באולד טראפורד אבל עכשיו אני כבר לא אקנוס אותו".<ref></ref>

נכלל בסגל נבחרת ויילס לטורניר מונדיאל 2022.

== קישורים חיצוניים ==

== הערות שוליים ==

קטגוריה:כדורגלנים ולשים
קטגוריה:קשרי כדורגל ולשים
קטגוריה:רקסהאם: כדורגלנים
קטגוריה:כדורגלני ליברפול
קטגוריה:כדורגלני דרבי קאונטי
קטגוריה:כדורגלני בורנמות'
קטגוריה:כדורגלני קארדיף סיטי
קטגוריה:כדורגלני נבחרת ויילס
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:כדורגלני פולהאם
קטגוריה:כדורגלני האל סיטי
קטגוריה:בריטים שנולדו ב-1997